proxectonos/corpus_dominio_legal_administrativo_tmp huggingface dataset:
RESOLUCIÓN do 23 de maio de 2018 pola que se dá publicidade aos convenios de colaboración subscritos por esta axencia no primeiro cuadrimestre do ano 2018.
Axencia Galega de Infraestruturas — III. Outras disposicións — 04/06/2018

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Axencia Galega de Infraestruturas (AXI) no primeiro cuadrimestre do ano 2018, que se incorpora como anexo a esta resolución.
Santiago de Compostela, 23 de marzo de 2018
RESOLUCIÓN do 18 de maio de 2018, da Secretaría Xeral Técnica da Consellería de Política Social, pola que se dá publicidade aos convenios de colaboración subscritos por esta consellería no primeiro cuadrimestre do ano 2018.
Consellería de Política Social — III. Outras disposicións — 04/06/2018

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, que completa con inclusión de convenios non incluídos na anterior publicación, para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o primeiro cuadrimestre do ano 2018, que se incorpora como anexo a esta resolución.
Santiago de Compostela, 18 de maio de 2018
EXTRACTO da Orde do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR 341Q).
Consellería de Economía, Emprego e Industria — III. Outras disposicións — 04/06/2018

BDNS (Identif.): 400922.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As persoas traballadoras autónomas que residan e teñan domicilio fiscal en Galicia, que teñan unha antigüidade na realización efectiva dunha actividade empresarial ou profesional de maneira ininterrompida na data da solicitude da axuda por un prazo superior a 42 meses e que teñan un rendemento neto reducido dos rendementos de actividades económicas declarados na declaración do IRPF anual inferior a 30.000 euros e unha facturación mínima anual de 12.000 euros, IVE incluído, declarados no ano anterior ao da convocatoria.
Segundo. Obxecto
Estas bases teñen por obxecto fixar os criterios e requisitos para a concesión de axudas do Programa do bono das persoas autónomas, no ámbito da Comunidade Autónoma de Galicia.
Terceiro. Bases reguladoras
Orde do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR 341Q).
Cuarto. Importe
Para a concesión destas axudas destínanse tres millóns de euros (3.000.000 €).
Quinta. Prazo de presentación de solicitudes
O prazo de presentación de solicitudes será dun mes a partir do día seguinte ao da publicación desta orde no
Diario Oficial de Galicia
. A aplicación informática da sede electrónica estará dispoñible desde as 9.00 horas do día seguinte ao da súa publicación no DOG ata as 23.59 horas do día de finalización do prazo.
Santiago de Compostela, 22 de maio de 2018
ACORDO do 25 de maio de 2018, do tribunal cualificador designado para a realización das probas dirixidas á obtención do certificado de capacitación para o adestramento de cans para garda e defensa no ámbito da Comunidade Autónoma de Galicia, polo que se fai pública a data, a hora e o lugar do exame práctico.
Consellería de Medio Ambiente e Ordenación do Territorio — III. Outras disposicións — 04/06/2018

En reunión do día 21 de maio de 2018, o tribunal cualificador designado pola Resolución do 7 de marzo de 2018, da Dirección Xeral de Patrimonio Natural, para a realización das probas dirixidas á obtención do certificado de capacitación para o adestramento de cans para garda e defensa no ámbito da Comunidade Autónoma de Galicia, adoptou o seguinte acordo:
Único. Consonte o establecido na base oitava da Resolución do 4 de setembro de 2017, da Dirección Xeral de Patrimonio Natural, pola que se aproban as bases reguladoras que rexerán as probas para obter o certificado de capacitación para o adestramento de cans para a garda e defensa no ámbito da Comunidade Autónoma de Galicia, a data fixada para o exame práctico será o día 20 de xuño de 2018, no Refuxio de Animais de Bando (15/078/0088/CR), sito en Zarramacedo, s/n, Bando, 15703 Santiago de Compostela.
As persoas aspirantes que superaron o exame teórico deberán presentarse acompañadas do documento nacional de identidade orixinal e en vigor, ou con outro documento fidedigno acreditativo da súa identidade, no lugar do exame nas horas que se indican a continuación:
As persoas aspirantes poderán utilizar material propio para o desenvolvemento dos exercicios de obediencia e modificación de conduta con cans.
Santiago de Compostela, 25 de maio de 2018
RESOLUCIÓN do 18 de maio de 2018, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/06/2018

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2018, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza no mes de decembro do ano 2017, que se incorpora como anexo II a esta resolución.
Santiago de Compostela, 18 de maio de 2018
RESOLUCIÓN do 5 de xuño de 2018 pola que se lles dá publicidade aos convenios de colaboración subscritos no primeiro cuadrimestre do exercicio 2018.
Instituto Galego de Promoción Económica — III. Outras disposicións — 14/06/2018

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar no
Diario Oficial de Galicia
unha relación dos convenios de colaboración asinados.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no primeiro cuadrimestre do exercicio 2018, que se anexa a esta resolución.
Santiago de Compostela, 5 de xuño de 2018
CORRECCIÓN DE ERROS. Resolución do 17 de abril de 2018, da Xefatura Territorial de Ourense, pola que se publican as subvencións concedidas a entidades xuvenís de ámbito provincial, en virtude da Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 14/06/2018

Advertido erro na dita resolución, publicada no
Diario Oficial de Galicia
núm. 83, do luns 30 de abril de 2018, cómpre realizar a oportuna rectificación:
O anexo da páxina 22665 débese substituír polo anexo que se xunta.
RESOLUCIÓN do 31 de maio de 2018 pola que se lle dá publicidade á Resolución do 21 de maio de 2018 pola que se encarga ao medio propio Empresa de Transformación Agraria, S.A., S.M.E., M.P., o mantemento, bombeo, carga e xestión do lixiviado do vertedoiro de residuos non perigosos de Recoge Galicia de Gestión, S.L., durante os anos 2018-2019.
Consellería de Medio Ambiente e Ordenación do Territorio — III. Outras disposicións — 14/06/2018

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dase publicidade á seguinte encomenda coas seguintes características:
1. Resolución do 21 de maio de 2018, da Consellería de Medio Ambiente e Ordenación do Territorio, pola que se encarga ao medio propio Empresa de Transformación Agraria, S.A., S.M.E., M.P., o mantemento, bombeo, carga e xestión do lixiviado do vertedoiro de residuos non perigosos de Recoge Galicia de Gestión, S.L., durante os anos 2018-2019.
– Actividade: a encomenda comprende traballos de limpeza da rede de pluviais e recollida de voantes e restos orgánicos para a correcta evacuación de augas de choiva que caen sobre a cuberta da selaxe provisional e no control, bombeo, carga, descarga e xestión do lixiviado, en xestor autorizado, xerado no vertedoiro.
– Natureza e alcance da xestión encomendada: esta encomenda ten natureza intersubxectiva, ao ter a Empresa de Transformación Agraria, S.A., S.M.E., M.P., a consideración de medio propio instrumental da Administración segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se transpoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.
– Prazo de vixencia: o período de execución comeza o día seguinte ao da sinatura do encargo, e deberá finalizar, como data límite, o 31 de decembro de 2019.
– Modalidade de financiamento: esta encomenda tramítase con cargo aos orzamentos da Comunidade Autónoma de Galicia para o ano 2018, aplicación orzamentaria 07.02.541D.640.
– Recurso especial en materia de contratación: contra esta resolución poderase interpor, con carácter potestativo, recurso especial en materia de contratación, ao abeiro do disposto no artigo 44.2 da Lei 9/2017, do 8 de novembro, de contratos do sector público.
Santiago de Compostela, 31 de maio de 2018
EXTRACTO da Orde do 18 de maio de 2018 pola que se regulan a convocatoria e a selección de centros docentes non universitarios sostidos con fondos públicos, dependentes desta consellería, para participar en actividades de inmersión lingüística en lingua inglesa, English Week, dirixidas ao alumnado de sexto curso de educación primaria e de educación secundaria obrigatoria.
Consellería de Cultura, Educación e Ordenación Universitaria — III. Outras disposicións — 07/06/2018

BDNS (Identif.): 402265.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Ámbito de aplicación
Poderán participar nesta convocatoria os centros docentes non universitarios sostidos con fondos públicos dependentes da Consellería de Cultura, Educación e Ordenación Universitaria nos cales se impartan ensinanzas de educación primaria e de educación secundaria obrigatoria.
Segundo. Obxecto
Regular a convocatoria e a selección de centros docentes non universitarios para participar en actividades de inmersión en lingua inglesa dirixidas a alumnado de sexto curso de educación primaria e de educación secundaria obrigatoria durante o ano 2018.
Cada centro poderá participar cun máximo de 25 alumnos e/ou alumnas, todos do mesmo nivel educativo.
Non poderán ter a condición de beneficiarios das axudas previstas nesta orde os centros privados concertados nos cales se dea algunha das circunstancias previstas no artigo 10.2 e 3 da Lei 9/2007, do 13 de xuño, de subvencións de Galicia.
Terceiro. Bases reguladoras
Orde do 18 de maio de 2018 pola que se regula a convocatoria e a selección de centros docentes non universitarios sostidos con fondos públicos, dependentes desta consellería, para participar en actividades de inmersión lingüística en lingua inglesa,
English Week
, dirixidas ao alumnado de sexto curso de educación primaria e de educación secundaria obrigatoria.
Cuarto. Importe
Importe total da convocatoria: 145.200 euros.
Número de prazas: 300.
Importe individual: 484 euros.
Quinto. Prazo de presentación de solicitudes
O prazo para a presentación de solicitudes comezará o día seguinte ao da publicación desta orde no
Diario Oficial de Galicia
e rematará o 2 de xullo de 2018.
Santiago de Compostela, 18 de maio de 2018
EXTRACTO da Orde do 5 de xuño de 2018 pola que se establecen as bases reguladoras e a convocatoria de axudas destinadas a sufragar os gastos de aloxamento provisional e de reparación dos danos causados nas vivendas e no seu enxoval doméstico, derivados da explosión de material pirotécnico producida en Tui o 23 de maio de 2018, con carácter plurianual (axudas de reparación dos danos causados nas vivendas e no seu enxoval doméstico).
Consellería de Infraestruturas e Vivenda — III. Outras disposicións — 07/06/2018

BDNS (Identif.): 402465.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias das axudas destinadas a sufragar a reparación dos danos ocasionados nas vivendas e no seu enxoval doméstico pola explosión de material pirotécnico producida en Tui o 23 de maio de 2018 (código de procedemento VI101B):
1. As persoas físicas propietarias, usufrutuarias ou arrendatarias que sufrisen danos que afecten tanto a súa vivenda como o enxoval doméstico.
2. De conformidade co disposto no artigo 3 do Decreto 55/2018, do 31 de maio, de medidas urxentes de axuda para a reparación de danos causados pola explosión de material pirotécnico producida en Tui o 23 de maio de 2018, as persoas beneficiarias das axudas están exentas do cumprimento dos requisitos establecidos no artigo 10.2 da Lei 9/2007, do 13 de xuño, agás o requisito sinalado na letra a) deste artigo.
Segundo. Finalidade
A presente orde ten por obxecto aprobar as bases reguladoras e convocar as axudas destinadas a reparar os danos ocasionados nas vivendas e no seu enxoval doméstico pola explosión de material pirotécnico producida en Tui o 23 de maio de 2018 (código de procedemento VI101B).
Terceiro. Bases reguladoras
As bases reguladoras destas axudas son as contidas na orde da convocatoria.
Cuarto. Crédito orzamentario
As axudas faranse efectivas con cargo á aplicación orzamentaria 08.80.451A.780.3 dos orzamentos xerais da Comunidade Autónoma de Galicia por importe de 5.070.000 euros para a ano 2018, 1.500.000 euros para o ano 2019 e 500.000 euros para o ano 2020.
Quinto. Prazo de presentación de solicitudes
O prazo de presentación de solicitudes será de tres (3) meses, contados a partir do mesmo día da data de publicación desta orde no DOG, e rematará, en todo caso, co esgotamento da dotación orzamentaria da convocatoria, que se fará constar no DOG mediante resolución da persoa titular da Dirección Xeral do IGVS.
Santiago de Compostela, 5 de xuño de 2018
DECRETO 59/2018, do 31 de maio, polo que se nomea reitor magnifico da Universidade de Vigo o profesor doutor Manuel Joaquín Reigosa Roger.
Consellería de Cultura, Educación e Ordenación Universitaria — II. Autoridades e persoal — 08/06/2018

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da Comunidade Autónoma.
Pola súa banda, os estatutos da Universidade de Vigo, aprobados polo Decreto 7/2010, do 14 de xaneiro, dispoñen, no seu artigo 57, que o reitor será elixido pola comunidade universitaria mediante elección directa e sufraxio universal libre e secreto e nomeado pola Xunta de Galicia.
En virtude do disposto no artigo 20.2 da Lei orgánica de universidades e no artigo 57 dos estatutos da Universidade de Vigo, o día 8 de febreiro de 2018 foron convocadas eleccións a reitor/a da Universidade de Vigo e celebradas o pasado día 23 de abril de 2018.
Recibida na Consellería de Cultura, Educación e Ordenación Universitaria certificación da Universidade de Vigo en que consta que na sesión da Comisión Electoral, do día 27 de abril de 2018, foi proclamado definitivamente reitor electo o profesor Manuel Joaquín Reigosa Roger.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Vigo, por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia, na súa reunión do trinta e un de maio de dous mil dezaoito,
Artigo único. Noméase reitor magnífico da Universidade de Vigo o profesor doutor Manuel Joaquín Reigosa Roger.
Santiago de Compostela, trinta e un de maio de dous mil dezaoito
RESOLUCIÓN do 2 de maio de 2018 pola que se dá publicidade aos convenios subscritos por este organismo autónomo no primeiro cuadrimestre do ano 2018.
Instituto de Estudos do Territorio — III. Outras disposicións — 05/06/2018

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no primeiro cuadrimestre do ano 2018, que se incorpora como anexo a esta resolución.
Santiago de Compostela, 2 de maio de 2018
RESOLUCIÓN do 5 de maio de 2018, da Dirección Xeral de Xuventude, Participación e Voluntariado, pola que se publican as subvencións concedidas ao abeiro da Orde do 15 de maio de 2017, pola que se establecen as bases que rexen as subvencións a entidades de acción voluntaria e a entidades locais enmarcadas no programa Servizo de voluntariado xuvenil, e se procede á súa convocatoria para o ano 2017.
Consellería de Política Social — III. Outras disposicións — 05/06/2018

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así e de conformidade coa normativa indicada, procédese á seguinte publicación:
Convocatoria: Orde do 15 de maio de 2017 pola que se regulan as bases das subvencións para entidades de acción voluntaria e entidades locais enmarcadas no programa Servizo de Voluntariado Xuvenil e se procede á súa convocatoria para o ano 2017.
Programa: Servizo de voluntariado xuvenil para a incorporación de persoas mozas galegas nas actividades dos proxectos de voluntariado das entidades de acción voluntaria e das entidades locais inscritas no Rexistro de Acción Voluntaria de Galicia; a súa resolución corresponde á directora xeral de Xuventude, Participación e Voluntariado, por delegación do conselleiro de Política Social.
Crédito orzamentario: un total de 373.630 € (trescentos setenta e tres mil seiscentos trinta euros) dos cales 199.830 € (cento noventa e nove mil oitocentos trinta euros) corresponden á aplicación orzamentaria 12.05.312F.481.0, para as entidades de acción voluntaria, e á aplicación 12.05.312F.460.0, por un importe de 173.800 € (cento setenta e tres mil oitocentos euros) para entidades locais.
Finalidade: fomentar a integración de persoas mozas galegas, entre 16 e 30 anos, nas accións voluntarias dos proxectos de voluntariado presentados por entidades de acción voluntaria e entidades locais, e que se realicen no ámbito territorial da Comunidade Autónoma de Galicia, prioritaria pero non exclusivamente nalgunha das seguintes áreas: actividades relacionadas co Camiño de Santiago, de recuperación da cultura, arte e tradicións populares galegas, con colectivos en situación de risco, actividades xuvenís, ambientais, relacionadas coa igualdade de xénero e a posta en marcha de programas de voluntariado por parte da entidade no ámbito familiar.
Entidades beneficiarias e contías: as entidades beneficiarias e os importes concedidos relaciónanse no anexo á resolución.
Santiago de Compostela, 5 de maio de 2018
CORRECCIÓN DE ERROS. Decreto 55/2018, do 31 de maio, de medidas urxentes de axuda para a reparación de danos causados pola explosión de material pirotécnico producida en Tui o 23 de maio de 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/06/2018

Advertidos erros no devandito decreto, publicado no DOG nº 104, do 1 de xuño de 2018, cómpre facer as seguintes correccións:
– Na páxina 26952, nos parágrafos segundo e terceiro do número 1 do artigo 7,
Onde di:
«Para o caso de que os danos ocasionados determinen a ruína da vivenda, a axuda concederase polo importe do 100 % do valor de reposición, sen que en ningún caso o importe da dita axuda, en conxunto con outras axudas ou sistemas de cobertura de danos, poida superar o límite do 75 % do prezo de venda dunha vivenda protexida de réxime xeral na mesma localidade.
Nos casos de rehabilitación ou reparación do inmoble danado, a axuda concederase polo importe correspondente ata cubrir como máximo o 100 % do valor de rehabilitación ou reparación, sen que en ningún caso o importe da dita axuda, en conxunto con outras axudas ou sistemas de cobertura de danos, poida superar o límite do 75 % do prezo de venda dunha vivenda protexida de réxime xeral na mesma localidade.»,
Debe dicir:
«Para o caso de que os danos ocasionados determinen a ruína da vivenda, a axuda concederase polo importe do 100 % do valor de reposición, sen que en ningún caso o importe da dita axuda poida superar o límite do 75 % do prezo de venda dunha vivenda protexida de réxime xeral na mesma localidade.
Nos casos de rehabilitación ou reparación do inmoble danado, a axuda concederase polo importe correspondente ata cubrir como máximo o 100 % do valor de rehabilitación ou reparación, sen que en ningún caso o importe da dita axuda poida superar o límite do 75 % do prezo de venda dunha vivenda protexida de réxime xeral na mesma localidade.».
– Na páxina 26952, no parágrafo segundo do número 2 do artigo 7,
Onde di:
«Para o caso de que os danos ocasionados determinen a ruína da vivenda, a axuda concederase polo importe do 40 % do valor de reposición, sen que en ningún caso o importe da dita axuda, en conxunto con outras axudas ou sistemas de cobertura de danos, poida superar o límite do 40 % do 75 % do prezo de venda dunha vivenda protexida de réxime xeral na mesma localidade.»,
Debe dicir:
«Para o caso de que os danos ocasionados determinen a ruína da vivenda, a axuda concederase polo importe do 40 % do valor de reposición, sen que en ningún caso o importe da dita axuda poida superar o límite do 40 % do 75 % do prezo de venda dunha vivenda protexida de réxime xeral na mesma localidade.».
CORRECCIÓN DE ERROS. Extracto da Resolución do 1 de xuño de 2018 pola que se anula e se deixa sen efecto o cuarto prazo de solicitudes da convocatoria de 2018 das axudas reguladas na Resolución do 29 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 12/06/2018

BDNS (Identif.): 382278.
Advertido erro no extracto da dita Resolución, publicada no
Diario Oficial de Galicia
núm. 109, do venres 8 de xuño de 2018, cómpre facer a seguinte corrección:
Na páxina 28376, no punto primeiro, onde di: «...establecido no punto segundo do resolvo da Resolución do 29 de xaneiro de 2018,...», debe dicir: «...establecido no punto segundo do resolvo da Resolución do 29 de decembro de 2017,...».
EXTRACTO da Orde do 23 de maio de 2018 pola que se aproban as bases e se convocan axudas para a realización de actividades formativas STEM en lingua inglesa, STEMweek, no ano 2018, en réxime de concorrencia competitiva, destinadas ao alumnado dos centros docentes sostidos con fondos públicos.
Consellería de Cultura, Educación e Ordenación Universitaria — III. Outras disposicións — 12/06/2018

BDNS (Identif.): 402720.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Alumnado que estea a cursar 3º ou 4º de educación secundaria obrigatoria, en centros sostidos con fondos públicos que impartan ensinanzas de réxime xeral, durante o curso 2017/18, na Comunidade Autónoma de Galicia.
Segundo. Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en lingua inglesa e da competencia científico-tecnolóxica ou STEM (Ciencia, Tecnoloxía, Enxeñaría e Matemáticas) do alumnado de 3º e 4º de educación secundaria obrigatoria matriculado en centros docentes sostidos con fondos públicos en Galicia, durante o curso 2017/18.
Terceiro. Bases reguladoras
Orde do 23 de maio de 2018 pola que se aproban as bases e se convocan axudas para a realización de actividades formativas STEM en lingua inglesa, STEMweek, no ano 2018, en réxime de concorrencia competitiva, destinadas ao alumnado dos centros docentes sostidos con fondos públicos.
Cuarto. Importe
Importe total da convocatoria: 130.000,00 euros.
Número de prazas: 200.
Importe individual: a contía da axuda para cada beneficiario será o custo total da actividade.
Quinto. Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 23 de maio de 2018
EXTRACTO da Resolución do 31 de maio de 2018, da Secretaría Xeral da Emigración, pola que se regula e se convoca para o ano 2018 o programa de axudas para a participación no programa Campos de Traballo dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930C).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/06/2018

BDNS (Identif.): 402807.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Os mozos e mozas que cumpran os seguintes requisitos:
a) Ter a súa residencia habitual fóra de Galicia.
b) Ter nacido en Galicia ou ser descendente de persoa emigrante galega.
c) Ter a nacionalidade española.
d) Atoparse vinculados con calquera concello galego no Censo electoral de residentes ausentes. Este requisito non será exixible ás persoas participantes procedentes do resto de España.
e) As persoas participantes no programa deberán ter, o 30 de xuño de 2018, unha idade comprendida entre os 20 e os 30 anos.
f) Non ter participado na mesma modalidade en edicións anteriores deste programa.
Segundo. Obxecto
Regular as axudas correspondentes ao programa Campos de Traballo para o ano 2018, que ten por finalidade facilitar á mocidade da Galicia exterior o contacto coa realidade galega e o encontro cos seus familiares.
Terceiro. Bases reguladoras
Resolución do 31 de maio de 2018, da Secretaría Xeral da Emigración, pola que se regula e se convoca para o ano 2018 o programa de axudas para a participación no programa Campos de Traballo dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930C).
Cuarto. Importe
As axudas do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan aos participantes neste programa serán obxecto de licitación de acordo coa normativa de contratos do sector público.
Quinto. Prazo de presentación de solicitudes
O prazo para a presentación de solicitudes será dun mes contado desde o día seguinte ao da publicación desta resolución no Diario Oficial de Galicia.
Santiago de Compostela, 31 de maio de 2018
RESOLUCIÓN do 31 de maio de 2018, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 27 de decembro de 2017 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2018-2019.
Consellería do Medio Rural — III. Outras disposicións — 13/06/2018

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do artigo 2 da Orde do 17 de novembro de 2015 sobre delegación de competencias en diversos órganos da Consellería do Medio Rural (DOG núm. 223, do 23 de novembro), a directora xeral de Gandaría, Agricultura e Industrias Agroalimentarias
Publicar no Diario Oficial de Galicia as axudas concedidas ao abeiro da Orde do 27 de decembro de 2017 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2018-2019, e que figuran como anexo nesta resolución.
Santiago de Compostela, 31 de maio de 2018
Sección primeira.
Convocatoria: Orde do 27 de decembro de 2017 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2018-2019.
Aplicación orzamentaria:
a) Para o ano 2018: 13.03.713E.470.0 dotada para esta finalidade con 949.850 euros.
b) Para o ano 2019: 13.03.713E.470.0 dotada para esta finalidade con 1.200.150 euros.
Finalidade: programas de planificación zoosanitaria.
Beneficiarios/as e subvención:
RESOLUCIÓN do 25 de maio de 2018 pola que se dá publicidade a unha encomenda de xestión á Axencia Galega de Infraestruturas para acometer a execución das obras de construción do novo centro de saúde de Paderne de Allariz (Ourense).
Servizo Galego de Saúde — III. Outras disposicións — 08/06/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Presidencia do organismo autónomo Servizo Galego de Saúde, do 25 de maio de 2018, pola que se encomenda á Axencia Galega de Infraestruturas a xestión das actuacións para acometer a execución das obras de construción do novo centro de saúde de Paderne de Allariz (Ourense).
– Actividade: encargar á Axencia Galega de Infraestruturas a xestión das actuacións para acometer a execución das obras de construción do novo Centro de Saúde de Paderne de Allariz; a dirección da obra está contratada polo Servizo Galego de Saúde.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao da sinatura da encomenda ata o día 31 de xaneiro de 2022.
Santiago de Compostela, 25 de maio de 2018
EXTRACTO da Resolución do 1 de xuño de 2018 pola que se anula e se deixa sen efecto o cuarto prazo de solicitudes da convocatoria de 2018 das axudas reguladas na Resolución do 29 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 08/06/2018

BDNS (Identif.): 382278.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Prazo de presentación de solicitudes
Anúlase e déixase sen efecto o cuarto prazo de presentación de solicitudes –desde o 11 de xuño de 2018 ata o 31 de xullo de 2018– da convocatoria de 2018, establecido no punto segundo do resolvo da Resolución do 29 de xaneiro de 2018, publicada no DOG núm. 20, do 29 de xaneiro, pola que se dá publicidade ao acordo do Consello de Dirección que aproba as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Santiago de Compostela, 1 de xuño de 2018
RESOLUCIÓN do 31 de maio de 2018 pola que se dá publicidade aos convenios de colaboración subscritos no primeiro cuadrimestre do ano 2018.
Instituto Tecnolóxico para o Control do Medio Mariño de Galicia — III. Outras disposicións — 08/06/2018

O artigo 15 da Lei 1/2016, do 18 de xaneiro, de transparencia e bo goberno na Administración pública galega (DOG núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2018, que se incorporan como anexo a esta resolución.
Vilaxoán, 31 de maio de 2018
EXTRACTO da Orde do 21 de maio de 2018 pola que se establecen as bases reguladoras e se convocan as bolsas de formación de persoal auxiliar en materia de investigación mariña.
Consellería do Mar — III. Outras disposicións — 08/06/2018

BDNS (Identif.): 401793.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Españois ou nacionais dun país membro da Unión Europea ou estranxeiro con permiso de residencia en España no momento de solicitar a bolsa e con dominio dalgunha das linguas oficiais da Comunidade Autónoma de Galicia, que estean en posesión do título de técnico superior dos ciclos formativos de grao superior dalgunha das seguintes especialidades: Acuicultura, Análise e Control ou Anatomía Patolóxica e Citodiagnose obtido con posterioridade ao 31 de decembro de 2014, e teñan cursado os seus estudos nalgún dos centros públicos ou privados situados na Comunidade Autónoma galega e non ter desfrutado destas bolsas ou similares en anteriores convocatorias durante un período dun ano ou superior.
Segundo. Obxecto
Completar a formación de técnicos superiores de ciclos formativos de grao superior como persoal auxiliar de investigación mariña.
Terceiro. Bases reguladoras
Orde do 21 de maio de 2018 pola que se establecen as bases reguladoras e se convocan bolsas de formación de persoal auxiliar en materia de investigación mariña.
Cuarto. Contía
O financiamento destas bolsas farase con cargo á partida orzamentaria 14 03 561A 4800 (proxecto 2013 688) dos orzamentos xerais da Comunidade Autónoma de Galicia dos anos 2018 (25.600,00 €), 2019 (76.800,00 €) e 2020 (51.200,00 €) que se destinará ao pagamento das mensualidades dos/das bolseiros/as.
Así mesmo, para o pagamento das cotas da Seguridade Social destinaranse no ano 2018 (1.280,00 €), no 2019 (4.800,00 €) e no 2020 (3.520,00 €) con cargo á partida orzamentaria 14 03 561A 4840 (proxecto 2013 688).
O importe bruto mensual de cada bolsa será de oitocentos euros (800,00 €).
Quinto. Prazo de presentación das solicitudes
Un mes, que se contará a partir do día seguinte ao da publicación desta orde no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Santiago de Compostela, 21 de maio de 2018
RESOLUCIÓN do 30 de maio de 2018, da Dirección Xeral de Educación, Formación Profesional e Innovación Educativa, pola que se modifica a Resolución do 12 de marzo de 2018 pola que se fai pública a composición das comisións de avaliación que actuarán no proceso de acreditación de competencias convocado pola Resolución do 29 de decembro de 2017.
Consellería de Cultura, Educación e Ordenación Universitaria — III. Outras disposicións — 08/06/2018

Mediante a Resolución do 29 de decembro de 2017 foi convocado o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais.
O artigo 16 da dita resolución, no seu punto 1, fai referencia aos requisitos, formación e habilitación das persoas que poderán actuar como asesores e avaliadores e, no seu punto 2, á composición das comisións de avaliación, dicindo que estará constituída polo menos por cinco membros, dos cales un debe ocupar a presidencia, outro desempeñará o cargo de secretario ou secretaria, e os tres restantes serán vogais. A mesma orde, no artigo 15 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo a convocatoria.
Mediante a Resolución do 12 de marzo de 2018 (DOG do 19 de marzo), tramitada pola Dirección Xeral de Educación, Formación Profesional e Innovación Educativa, fíxose pública a composición das comisións de avaliación que actuarán no proceso de acreditación de competencias convocado pola Resolución do 29 de decembro de 2017.
Determinadas circunstancias sobrevividas de índole persoal determinan a modificación da composición de tres comisións de avaliación, polo que esta dirección xeral
Nomear a Alberto Ibáñez García con DNI 46328150D como secretario da comisión de avaliación do CM de Electromecánica de vehículos automóbiles con sede no CIFP Valentín Paz Andrade en substitución de Juan José Corral López con DNI 34996802W.
Nomear a Sandra López Troitiño con DNI 76825490Q como vogal da comisión de avaliación do CM Servizos en restauración con sede no CIFP Manuel Antonio de Vigo en substitución de Santiago Barciela Garrido con DNI 36032245P.
Nomear a Jorge Táboas Muras con DNI 77002895E como presidente da comisión de avaliación do CM Cociña e gastronomía con sede no CIFP Manuel Antonio de Vigo en substitución de María Carmen Fernández Sánchez con DNI 07223074Q.
Santiago de Compostela, 30 de maio de 2018
EXTRACTO da Orde do 24 de maio de 2018 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2018/19.
Consellería de Cultura, Educación e Ordenación Universitaria — III. Outras disposicións — 08/06/2018

BDNS (Identif.): 402154.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que no curso académico 2018/19 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúna os requisitos académicos, persoais, de lugar de residencia e económicos establecidos na orde de convocatoria.
Segundo. Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro. Bases reguladoras
Orde do 24 de maio de 2018 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2018/19.
Cuarto. Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 13 de xullo de 2018 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 8 de agosto de 2018 (este incluído).
2. Prazo de presentación de solicitudes en período extraordinario, entre o 17 e o 28 de setembro de 2018, ambos incluídos.
Santiago de Compostela, 24 de maio de 2018
RESOLUCIÓN do 31 de maio de 2018, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no primeiro cuadrimestre de 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/06/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 31 de maio de 2018
RESOLUCIÓN do 29 de maio de 2018, da Dirección Xeral de Comercio e Consumo, pola que se dá publicidade das bolsas concedidas ao abeiro da Orde do 20 de decembro de 2017 pola que se establecen as bases reguladoras para a concesión das bolsas de formación nesta dirección xeral e se procede á súa convocatoria para o ano 2018 (código de procedemento IN225A).
Consellería de Economía, Emprego e Industria — III. Outras disposicións — 13/06/2018

De conformidade co disposto no artigo 15.1 da Lei 9/2017, do 13 de xuño, de subvencións de Galicia, e no artigo 22 das bases reguladoras da orde, publícanse as bolsas concedidas por Resolución do conselleiro de Economía, Emprego e Industria do 9 de maio de 2018, relacionadas no anexo I.
Norma reguladora: Orde do 20 de decembro de 2017 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2018 (código de procedemento IN225A).
Crédito orzamentario: 59.200 euros.
Aplicacións orzamentarias: 2018.09.30.751A.480.0, «formación en materia de comercio», e 2018.09.30.751A.484.0, «cotas sociais para formación en materia de comercio».
Finalidade: que as persoas que tivesen unha titulación universitaria de licenciatura ou de grao complementasen os coñecementos teóricos adquiridos nos seus estudos cunha formación práctica que lles permitise afrontar con maiores garantías o seu futuro profesional.
Santiago de Compostela, 29 de maio de 2018
DECRETO 61/2018, do 7 de xuño, polo que se concede a Medalla Castelao.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/06/2018

En atención aos méritos que neles e nelas concorren, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día sete de xuño de dous mil dezaoito, concédeselle a Medalla Castelao a:
– Isabel Aguirre de Úrcola.
– María José Alonso Fernández.
– Jesús Domínguez Fernández.
– Xesús Mato Mato.
– Carteiros e carteiras rurais de Galicia-Correos.
Santiago de Compostela, sete de xuño de dous mil dezaoito
RESOLUCIÓN do 16 de maio de 2018, da Secretaría Xeral Técnica da Consellería de Infraestruturas e Vivenda, pola que se dá publicidade dos convenios de colaboración subscritos por esta consellería no primeiro cuadrimestre de 2018.
Consellería de Infraestruturas e Vivenda — III. Outras disposicións — 13/06/2018

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlles publicidade aos convenios subscritos pola Consellería de Infraestruturas e Vivenda no primeiro cuadrimestre do ano 2018, que se incorpora como anexo a esta resolución.
Santiago de Compostela, 16 de maio de 2018
RESOLUCIÓN do 25 de maio de 2018, conxunta da Consellería de Cultura, Educación e Ordenación Universitaria e do Instituto Galego do Consumo e da Competencia, pola que se publica a relación dos premios da fase autonómica do concurso sobre consumo responsable e calidade de vida Consumópolis-13 Na publicidade: todo vale?
Instituto Galego do Consumo e da Competencia — III. Outras disposicións — 11/06/2018

Mediante Resolución conxunta do 2 de febreiro de 2018 (DOG núm. 40, do 26 de febreiro) convocouse a fase autonómica do concurso sobre consumo responsable e calidade de vida Consumópolis-13 Na publicidade: todo vale?
Vista a proposta efectuada polo xurado mencionado no artigo 22 da citada resolución, relativa á selección dos traballos presentados segundo os criterios previstos no artigo 23, procede a súa publicación de conformidade con ela. Na súa virtude,
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis-13 Na publicidade: todo vale?, que se relacionan no anexo desta resolución, facendo constar que os clasificados en primeiro lugar en cada unha das categorías representarán a Comunidade Autónoma na fase estatal do concurso.
Santiago de Compostela, 25 de maio de 2018